nibzard/narodne-novine-full-text-markdown huggingface dataset:
## Odluka o graničnoj svoti najnižeg mirovinskog primanja od 1. prosinca 1996.

### NN 4/1997 (15.1.1997.), Odluka o graničnoj svoti najnižeg mirovinskog primanja od 1. prosinca 1996.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 92. st. 3. i 4. i članka 232. Zakona o mirovinskom
i invalidskom osiguranju ("Narodne novine", br. 26/83, 5/86, 42/87, 34/89,
57/89, 40/90, 9/91, 26/93, 96/93 i 44/94), te članka 6. točke 12. Statuta
Republičkog fonda mirovinskog i invalidskog osiguranja radnika Hrvatske
("Narodne novine", br. 58/90, 21/92, 116/93 i 23/95), Upravni odbor Republičkog
fonda mirovinskog i invalidskog osiguranja radnika Hrvatske, na sjednici
održanoj 23. prosinca 1996. donosi

## **ODLUKU**

### **O GRANIČNOJ SVOTI NAJNIŽEG MIROVINSKOG PRIMANJA OD 1. PROSINCA 1996.**

1. Granična svota najnižega mirovinskog primanja, radi određivanja zaštitnog
dodatka uz mirovinu od 1. prosinca 1996. iznosi 824,38 kuna.

2. Granična svota najnižega mirovinskog primanja, radi određivanja zaštitnog
dodatka uz mirovinu, ostvarenu prema Zakonu o posebnim uvjetima za stjecanje
mirovine radnika zaposlenih u rudnicima ugljena ("Narodne novine", br.
41/68 i 20/70) i Zakona o posebnim uvjetima za stjecanje mirovine radnika
zaposlenih u rudnicima ugljena na području Republike Hrvatske ("Narodne
novine", broj 40/73), od 1. prosinca 1996. iznosi 837,58 kuna.

3. Prema graničnoj svoti najnižega mirovinskog primanja iz toč. 1. i
2. ove odluke, odredit će se nova svota zaštitnog dodatka svim korisnicima
mirovine koji imaju pravo na taj dodatak, po službenoj dužnosti, bez donošenja
rješenja.

4. Ova odluka stupa na snagu idućeg dana od dana objave u "Narodnim
novinama", a primjenjuje se od 1. prosinca 1996.

Klasa: 140-13/97-01/88
Urbroj: 341-99-01/97/1
Zagreb, 23. prosinca 1996.

Predsjednik Upravnog odbora
Republičkog fonda mirovinskog
i invalidskog osiguranja radnika Hrvatske
**dr. Đuro Njavro,** v. r.

Odluka, NN 4/1997-52
## Odluka o visini minimalne mirovine od 1. prosinca 1996.

### NN 4/1997 (15.1.1997.), Odluka o visini minimalne mirovine od 1. prosinca 1996.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 91. stavka 2. Zakona o mirovinskom i invalidskom osiguranju
("Narodne novine", br. 26/83, 5/86, 42/87, 34/89, 57/89, 40/90, 9/91, 26/93,
96/93 i44/94), i članka 6. točke 12. Statuta Republičkog fonda mirovinskog
i invalidskog osiguranja radnika Hrvatske ("Narodne novine", br. 58/90,
21/92, 116/93 i 23/95), Upravni odbor Republičkog fonda mirovinskog i invalidskog
osiguranja radnika Hrvatske, na sjednici održanoj 23. prosinca 1996, donosi

## **ODLUKU**

### **O VISINI MINIMALNE MIROVINE OD 1. PROSINCA 1996.**

1. Minimalna mirovina od 1. prosinca 1996. iznosi 1.116,53 kuna.

2. Nova svota minimalne mirovine odredit će se svim korisnicima minimalne
mirovine po službenoj dužnosti, bez donošenja rješenja.

3. Ova odluka stupa na snagu idućeg dana od dana objave u "Narodnim
novinama", a primjenjuje se od 1. prosinca 1996.

Klasa: 140-13/97-01/89
Urbroj: 341-99-01/97/1
Zagreb, 23. prosinca 1996.

Predsjednik Upravnog odbora Republičkog fonda mirovinskog
i invalidskog osiguranja radnika Hrvatske **dr. Đuro Njavro**, v. r.

Odluka, NN 4/1997-53
## Odluka o usklađivanju mirovina pripadnika HV od 1. prosinca 1996.

### NN 4/1997 (15.1.1997.), Odluka o usklađivanju mirovina pripadnika HV od 1. prosinca 1996.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 3a. Zakona o preuzimanju saveznog zakona iz oblasti
mirovinskog i invalidskog osiguranja vojnih osiguranika koji se u Republici
Hrvatskoj primjenjuje kao republički zakon ("Narodne novine", br. 53/91,
73/91, 18/92, 71/92 i 26/93), članka 66. Zakona o mirovinskom i invalidskom
osiguranju vojnih osiguranika ("Narodne novine", broj 53/91) te članka
6. točke 12. Statuta Republičkog fonda mirovinskog i invalidskog osiguranja
radnika Hrvatske ("Narodne novine", br. 58/90, 21/92, 116/93 i 23/95),
Upravni odbor Republičkog fonda mirovinskog i invalidskog osiguranja radnika
Hrvatske, na sjednici održanoj 23. prosinca 1996, donosi

## **ODLUKU**

### **O USKLAĐIVANJU MIROVINA PRIPADNIKA HV OD 1. PROSINCA 1996.**

1. Mirovine korisnika mirovine koji su mirovinu ostvarili do 31. prosinca
1996. kao djelatne vojne osobe ili osobe na službi u oružanim snagama Republike
Hrvatske na temelju članka 3a. Zakona o preuzimanju saveznog zakona iz
oblasti mirovinskog i invalidskog osiguranja vojnih osiguranika koji se
u Republici Hrvatskoj primjenjuje kao republički zakon i koje su određene
od mirovinske osnovice u smislu članka 18. stavak 2. i mirovine koje su
usklađene prema odredbi članka 64. stavka 2. Zakona o mirovinskom i invalidskom
osiguranju vojnih osiguranika, a koje su povećane od 1. rujna 1996. za
5,6% prema Odluci o usklađivanju mirovina od 1. rujna 1996. ("Narodne novine",
broj 82/96) povećavaju se od 1. prosinca 1996. za 100,00 kuna.

Ovako povećane mirovine usklađuju se od 1. prosinca 1996. još za 10%.

2. Osnovica za povećanje mirovina prema točki 1. je svota mirovine koja
je korisniku pripadala na dan 1. prosinca 1996. odnosno na dan ostvarivanja
prava, ako je pravo ostvareno nakon toga dana, ali najkasnije do 31. prosinca
1996.

3. Usklađivanje mirovina prema ovoj odluci, obavit će se po službenoj
dužnosti, bez donošenja rješenja.

4. Ova odluka stupa na snagu idućeg dana od dana objave u "Narodnim
novinama", a primjenjuje se od 1. prosinca 1996.

Klasa: 140-13/97-01/91
Urbroj: 341-99-01/97/1
Zagreb, 23. prosinca 1996.

Predsjednik Upravnog odbora Republičkog fonda mirovinskog
i invalidskog osiguranja radnika Hrvatske **dr. Đuro Njavro**, v. r.

Odluka, NN 4/1997-54
## Odluka o usklađivanju mirovina pripadnika bivše JNA od 1. prosinca 1996.

### NN 4/1997 (15.1.1997.), Odluka o usklađivanju mirovina pripadnika bivše JNA od 1. prosinca 1996.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 7. Zakona o ostvarivanju prava iz mirovinskog i invalidskog
osiguranja pripadnika bivše JNA ("Narodne novine", broj 96/93) te članka
6. točke 12. Statuta Republičkog fonda mirovinskog i invalidskog osiguranja
radnika Hrvatske ("Narodne novine", br. 58/90, 21/92, 116/93 i 23/95),
Upravni odbor Republičkog fonda mirovinskog i invalidskog osiguranja radnika
Hrvatske, na sjednici održanoj 23. prosinca 1996., donosi

## **ODLUKU**

### **O USKLAĐIVANJU MIROVINA PRIPADNIKA BIVŠE JNA OD 1. PROSINCA 1996.**

1. Mirovine korisnika iz članka 2. i 4. Zakona o ostvarivanju prava
iz mirovinskog i invalidskog osiguranja pripadnika bivše JNA ("Narodne
novine", broj 96/93) povećavaju se od 1. prosinca 1996. za 100,00 kuna.

Ovako povećane mirovine usklađuju se od 1. prosinca 1996. još za 10%.

2. Mirovine usklađene prema točki 1. ove odluke ne mogu iznositi više
od 3.532,12 kn, niti manje od 824,38 kn.

3. Usklađivanje mirovina prema ovoj Odluci, obavit će se po službenoj
dužnosti, bez donošenja rješenja.

4. Ova odluka stupa na snagu idućeg dana od dana objave u "Narodnim
novinama", a primjenjuje se od 1. prosinca 1996.

Klasa: 140-13/97-01/90
Urbroj: 341-99-01/97/1
Zagreb, 23. prosinca 1996.

Predsjednik Upravnog odbora Republičkog fonda mirovinskog
i invalidskog osiguranja radnika Hrvatske **dr. Đuro Njavro**, v. r.

Odluka, NN 4/1997-55
## Odluka o usklađivanju mirovina individualnih poljoprivrednika od 1. prosinca 1996.

### NN 4/1997 (15.1.1997.), Odluka o usklađivanju mirovina individualnih poljoprivrednika od 1. prosinca 1996.

# **REPUBLIČKI FOND MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE**

Na temelju članka 39. Zakona o mirovinskom i invalidskom osiguranju
individualnih poljoprivrednika ("Narodne novine", br. 26/83, 49/83, 57/83,
47/86, 40/90, 26/93. i 96/93.) i članka 6. točke 10. Statuta Republičkog
fonda mirovinskog i invalidskog osiguranja individualnih poljoprivrednika
Hrvatske ("Narodne novine", br. 58/90. i 21/92.), Upravni odbor Republičkog
fonda mirovinskog i invalidskog osiguranja individualnih poljoprivrednika
Hrvatske, na sjednici održanoj 23. prosinca 1996., donosi

## **ODLUKU**

### **O USKLAĐIVANJU MIROVINA INDIVIDUALNIH POLJOPRIVREDNIKA OD 1. PROSINCA 1996.**

1. Mirovina korisnika mirovine koji su pravo na mirovinu ostvarili do
1. prosinca 1996. ili poslije toga dana povećavaju se od 1. prosinca 1996.
za 10%.

2. Kao osnovica za povećanje mirovine prema točki 1. ove odluke uzima
se mirovina koja je korisniku pripadala na dan 1. prosinca 1996. sa mjesečnim
dodatkom uz mirovinu od 100,00 kn, odnosno na dan stjecanja prava ako je
to pravo stečeno poslije toga dana.

3. Mirovine boraca narodnooslobodilačkog rata prije 9. rujna 1943. prema
članku 33. stavku 3. Zakona o mirovinskom i invalidskom osiguranju individualnih
poljoprivrednika ("Narodne novine", br. 26/83, 49/83, 57/83, 47/86, 40/90,
26/93 i 96/93), usklađuju se od 1. prosinca 1996, prema odredbama točke
1. i 2. ove odluke.

4. Korisnicima razmjernog dijela mirovine ostvarene primjenom međunarodnih
ugovora o socijalnom osiguranju pripada razmjerni dio mirovine povećan
prema odredbama ove odluke.

5. Usklađivanje mirovina prema ovoj odluci obavit će područne službe
Republičkog fonda mirovinskog i invalidskog osiguranja radnika Hrvatske
po službenoj dužnosti, bez donošenja rješenja.

6. Ova odluka stupa na snagu idućeg dana od dana objave u "Narodnim
novinama", a primjenjuje se od 1. prosinca 1996.

Klasa: 141-13/97-01/95
Urbroj: 343-99-01/97/1
Zagreb, 23. prosinca 1996.

Predsjednik Upravnog odbora Republičkog fonda mirovinskog
i invalidskog osiguranja individualnih poljoprivrednika Hrvatske **dr. Đuro Njavro**, v. r.

Odluka, NN 4/1997-56
## Odluka o graničnoj svoti najnižega mirovinskog primanja radi određivanja zaštitnog dodatka uz mirovinu od 1. prosinca 1996.

### NN 4/1997 (15.1.1997.), Odluka o graničnoj svoti najnižega mirovinskog primanja radi određivanja zaštitnog dodatka uz mirovinu od 1. prosinca 1996.

# REPUBLIČKI FOND MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE

Na temelju članka 6. točke 10. i članka 28. Statuta Republičkog fonda
mirovinskog i invalidskog osiguranja individualnih poljoprivrednika Hrvatske
("Narodne novine", br. 58/90 i 21/92) Upravni odbor Republičkog fonda mirovinskog
i invalidskog osiguranja individualnih poljoprivrednika Hrvatske, na sjednici
održanoj 23. prosinca 1996., donosi

## **ODLUKU**

### **O GRANIČNOJ SVOTI NAJNIŽEGA MIROVINSKOG PRIMANJA RADI ODREĐIVANJA ZAŠTITNOG DODATKA UZ MIROVINU OD 1. PROSINCA 1996.**

1. Kao granična svota najnižeg mirovinskog primanja radi određivanja
zaštitnog dodatka uz mirovinu, određuje se od 1. prosinca 1996. svota od
348,31 kn.

2. Ova odluka stupa na snagu idućeg dana od dana objave u "Narodnim
novinama", a primjenjuje se od 1. prosinca 1996.

Klasa: 141-13/97-01/97
Urbroj: 343-99-01/97/1
Zagreb, 23. prosinca 1996.

Predsjednik Upravnog odbora Republičkog fonda mirovinskog
i invalidskog osiguranja individualnih poljoprivrednika Hrvatske **dr. Đuro Njavro**, v. r.

Odluka, NN 4/1997-57
## Odluka o visini minimalne mirovine od 1. prosinca 1996.

### NN 4/1997 (15.1.1997.), Odluka o visini minimalne mirovine od 1. prosinca 1996.

# REPUBLIČKI FOND MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE

Na temelju članka 6. točke 10. i članka 28. Statuta Republičkog fonda
mirovinskog i invalidskog osiguranja individualnih poljoprivrednika Hrvatske
("Narodne novine", br. 58/90 i 21/92), Upravni odbor Republičkog fonda
mirovinskog i invalidskog osiguranja individualnih poljoprivrednika Hrvatske,
na sjednici održanoj 23. prosinca 1996., donosi

## **ODLUKU**

### **O VISINI MINIMALNE MIROVINE OD** **1. PROSINCA 1996.**

1. Minimalna mirovina određuje se od 1. prosinca 1996. u svoti od 476,84
kn mjesečno.

2. Ova odluka stupa na snagu idućeg dana od dana objave u "Narodnim
novinama", a primjenjivat će se od 1. prosinca 1996.

Klasa: 141-13/97-01/96
Urbroj: 343-99-01/97/1
Zagreb, 23. prosinca 1996.

Predsjednik Upravnog odbora
Republičkog fonda mirovinskog
i invalidskog osiguranja
individualnih poljoprivrednika Hrvatske
**dr. Đuro Njavro,** v. r.

Odluka, NN 4/1997-58
## Odluka o određivanju zajamčene najniže svote koja se isplaćuje korisniku mirovine od 1. prosinca 1996.

### NN 4/1997 (15.1.1997.), Odluka o određivanju zajamčene najniže svote koja se isplaćuje korisniku mirovine od 1. prosinca 1996.

# REPUBLIČKI FOND MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE

Na temelju članka 6. točke 10. i članka 28. Statuta Republičkog fonda
mirovinskog i invalidskog osiguranja individualnih poljoprivrednika Hrvatske
("Narodne novine", br. 58/90 i 21/92), Upravni odbor Republičkog fonda
mirovinskog i invalidskog osiguranja individualnih poljoprivrednika Hrvatske,
na sjednici održanoj 23. prosinca 1996., donosi

## **ODLUKU**

### **O ODREĐIVANJU ZAJAMČENE NAJNIŽE SVOTE KOJA SE ISPLAĆUJE KORISNIKU MIROVINE OD 1. PROSINCA 1996.**

1. Ako starosna ili invalidska mirovina koja se isplaćuje od 1. prosinca
1996., iznosi manje od 232,86 kn mjesečno, isplaćivat će se, umjesto pripadajuće
mirovine, zajamčena najniža svota od 232,86 kn mjesečno.

2. Obiteljska će se mirovina isplaćivati u odgovarajućem postotku od
svote utvrđene točkom 1. ove odluke - ovisno o broju korisnika obiteljske
mirovine.

3. Korisnicima mirovine ostvarene primjenom međunarodnih ugovora o socijalnom
osiguranju, a određenim u razmjernom dijelu, isplaćivat će se razmjerni
dio svote utvrđene točkom 1. ili 2. ove odluke.

4. Ova odluka stupa na snagu idućega dana od dana objave u "Narodnim
novinama", a primjenjivat će se od 1. prosinca 1996.

Klasa: 141-13/97-01/94
Urbroj: 343-99-01/97/1
Zagreb, 23. prosinca 1996.

Predsjednik Upravnog odbora
Republičkog fonda mirovinskog
i invalidskog osiguranja individualnih poljoprivrednika Hrvatske
**dr. Đuro Njavro,** v. r.

Odluka, NN 4/1997-59
## Odluka o usklađivanju mirovina od 1. prosinca 1996.

### NN 4/1997 (15.1.1997.), Odluka o usklađivanju mirovina od 1. prosinca 1996.

# **REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA**

Na temelju članka 30. stavka 3. Zakona o osnovnim pravima iz mirovinskog
i invalidskog osiguranja ("Narodne novine", broj 53/91) i članka 6. točke
13. Statuta Republičkog fonda mirovinskog i invalidskog osiguranja samostalnih
privrednika Hrvatske ("Narodne novine", br. 58/90, 21/92, 116/93 i 23/95),
Upravni odbor Republičkog fonda mirovinskog i invalidskog osiguranja samostalnih
privrednika Hrvatske, na sjednici održanoj 23. prosinca 1996., donosi

## **ODLUKU**

### **O USKLAĐIVANJU MIROVINA OD 1. PROSINCA 1996.**

1. Mirovine korisnika koji su pravo na mirovinu ostvarili do 1. prosinca
1996. povećavaju se od 1. prosinca 1996. za 100,00 kn.

Ovako povećane mirovine usklađuju se od 1. prosinca 1996. još za 10%.

2. Osnovica za povećanje mirovina prema točki 1. ove odluke je svota
mirovine koja je korisniku pripadala na dan 1. prosinca 1996.

3. Mirovine korisnika koji su pravo na mirovinu ostvarili 1. prosinca
1996. ili nakon toga dana, ali najkasnije do 31. prosinca 1996., povećavaju
se od dana ostvarivanja prava za 100,00 kn.

Ovako povećane mirovine usklađuju se od 1. prosinca 1996. još za 10%.

4. Osnovica za povećanje mirovina prema točki 3. ove odluke je svota
mirovine koja korisniku pripada na dan priznanja prava na mirovinu, povećana
za 5,6% prema Odluci o usklađivanju mirovina od 1. rujna 1996. i o najvišoj
starosnoj i invalidskoj mirovini ("Narodne novine", broj 82/96).

5. Najviša starosna i invalidska mirovina od 1. prosinca 1996. iznosi
3.532,12 kn.

6. Usklađivanje mirovina po ovoj odluci obaviti će se po službenoj dužnosti,
bez donošenja rješenja.

7. Ova odluka stupa na snagu idućeg dana od dana objave u "Narodnim
novinama", a primjenjuje se od 1. prosinca 1996.

Klasa: 142-13/97-01/93
Urbroj: 342-99-01/97/1
Zagreb, 23. prosinca 1996.

Predsjednik Upravnog odbora
Republičkog fonda mirovinskog
i invalidskog osiguranja samostalnih privrednika Hrvatske
**dr. Đuro Njavro,** v. r.

Odluka, NN 4/1997-60
## Odluka o graničnoj svoti najnižega mirovinskog primanja od 1. prosinca 1996.

### NN 4/1997 (15.1.1997.), Odluka o graničnoj svoti najnižega mirovinskog primanja od 1. prosinca 1996.

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA

Na temelju članka 92. st. 1, 2. i 3. Zakona o mirovinskom i invalidskom
osiguranju ("Narodne novine", br. 26/83, 5/86, 42/87, 34/89, 57/89, 40/90,
9/91, 26/93, 96/93 i 44/94) te članka 6. točke 13. Statuta Republičkog
fonda mirovinskog i invalidskog osiguranja samostalnih privrednika Hrvatske
("Narodne novine", br. 58/90, 21/92, 116/93 i 23/95), Upravni odbor Republičkog
fonda mirovinskog i invalidskog osiguranja samostalnih privrednika Hrvatske,
na sjednici održanoj 23. prosinca 1996., donosi

## **ODLUKU**

### **O GRANIČNOJ SVOTI NAJNIŽEGA MIROVINSKOG PRIMANJA OD 1. PROSINCA 1996.**

1. Granična svota najnižega mirovinskog primanja, radi određivanja zaštitnog
dodatka uz mirovinu, od 1. prosinca 1996. iznosi 824,38 kuna.

2. Graničnoj svoti najnižega mirovinskog primanja iz toč. 1. ove odluke,
odredit će se nova svota zaštitnog dodatka svim korisnicima mirovine koji
imaju pravo na taj dodatak, po službenoj dužnosti, bez donošenja rješenja.

3. Ova odluka stupa na snagu idućeg dana od dana objave u "Narodnim
novinama", a primjenjuje se od 1. prosinca 1996.

Klasa: 142-13/97-01/92
Urbroj: 342-99-01/97/1
Zagreb, 23. prosinca 1996.

Predsjednik Upravnog odbora
Republičkog fonda mirovinskog
i invalidskog osiguranja samostalnih privrednika Hrvatske
**dr. Đuro Njavro**, v. r.

Odluka, NN 4/1997-61
## Odluka o izmjeni Odluke o prirezu na porez na dohodak

### NN 4/1997 (15.1.1997.), Odluka o izmjeni Odluke o prirezu na porez na dohodak

# **GRADSKO VIJEĆE GRADA VARAŽDINA**

Na temelju članka 46. stavka 2. Zakona o financiranju jedinica lokalne
samouprave i uprave ("Narodne novine" broj 117/93.) i članka 36. Statuta
Grada Varaždina ("Službeni vjesnik Grada Varaždina" broj 1/94., 4/95. i
6/96.), Gradsko vijeće Grada Varaždina na sjednici održanoj 12. prosinca
1996. godine, donosi

## **ODLUKU**

### **O IZMJENI ODLUKE O PRIREZU NA POREZ NA DOHODAK**

Članak 1.

U Odluci o prirezu na porez na dohodak ("Službeni vjesnik" broj 5/93.
i "Narodne novine" broj 2/94.) članak 10. mijenja se i glasi:

Članak 10.

Prirez na porez na dohodak uvodi se primjenom koeficijenta prireza 1,26
na udio poreza na dohodak što pripada Gradu Varaždinu.

Prirez na porez na dohodak plaća se po stopi od 6,5%."

Članak 2.

Ova Odluka stupa na snagu osmog dana od dana objave u "Narodnim novinama".

Ova Odluka objavit će se i u "Službenom vjesniku Grada Varaždina".

Klasa: 410-23/96-01/2
Urbroj: 2186/01-02/96-2
Varaždin, 12. prosinca 1996.

Predsjednica Gradskog vijeća
**mr. sc. Slavenka Majski-Cesarec, dr. med.,** v. r.

Odluka, NN 4/1997-62
## Popis ovlaštenih laboratorija za ispitivanje proizvoda životinjskog podrijetla

### NN 4/1997 (15.1.1997.), Popis ovlaštenih laboratorija za ispitivanje proizvoda životinjskog podrijetla

# **MINISTARSTVO POLJOPRIVREDE I ŠUMARSTVA**

Na temelju članka 27. stavka 5., a u svezi s člankom 71. stavkom 2.
Zakona o zdravstvenoj zaštiti životinja i veterinarskoj djelatnosti ("Narodne
novine" broj 52/91., 64/91., 26/93. i 29/94.) Ministarstvo poljoprivrede
i šumarstva - Uprava za veterinarstvo, objavljuje

## **POPIS**

### **OVLAŠTENIH LABORATORIJA ZA ISPITIVANJE PROIZVODA ŽIVOTINJSKOG PODRIJETLA**

1. Za obavljanje osnovnih organoleptičkih, mikrobioloških, fizikalno-kemijskih
i specijaliziranih (rezidue) laboratorijskih ispitivanja proizvoda životinjskog
podrijetla, ovlašten je

HRVATSKI VETERINARSKI INSTITUT, ZAGREB, Zagreb, Savska cesta 143.

II. Za obavljanje osnovnih organoleptičkih, mikrobioloških i fizikalno-kemijskih
laboratorijskih ispitivanja proizvoda životinjskog podrijetla, ovlašteni
su:

1. HRVATSKI VETERINARSKI INSTITUT, ZAGREB - VETERINARSKI ZAVOD KRIŽEVCI,
Križevci, Zakmardijeva 10.

2. HRVATSKI VETERINARSKI INSTITUT, ZAGREB - VETERINARSKI ZAVOD RIJEKA,
Rijeka, Podmurvice 29.

3. HRVATSKI VETERINARSKI INSTITUT, ZAGREB - VETERINARSKI ZAVOD SPLIT,
Split, Poljička cesta 33.

4. HRVATSKI VETERINARSKI INSTITUT, ZAGREB - VETERINARSKI ZAVOD VINKOVCI,
Vinkovci, Josipa Kozarca 24.

Klasa: 322-1/97-1/1
Urbroj: 525-01/97-01
Zagreb, 3. siječnja 1997.

Ministar poljoprivrede i šumarstva
**mr. Zlatko Dominiković,** v. r.

Ostalo, NN 4/1997-63
## Objava o brisanju iz Upisnika proizvođača poljoprivrednog sadnog materijala

### NN 4/1997 (15.1.1997.), Objava o brisanju iz Upisnika proizvođača poljoprivrednog sadnog materijala

# MINISTARSTVO POLJOPRIVREDE I ŠUMARSTVA

## **OBJAVA**

### **O BRISANJU IZ UPISNIKA PROIZVOĐAČA POLJOPRIVREDNOG SADNOG MATERIJALA**

Ministarstvo poljoprivrede i šumarstva na temelju članka 7. Zakona o
poljoprivrednom sjemenu i poljoprivrednom sadnom materijalu ("Narodne novine",
br. 50/88, 28/92, 26/93 i 29/94) objavljuje da se iz Upisnika proizvođača
poljoprivrednog sadnog materijala briše:

1. POLJOPRIVREDNA ZADRUGA "ISTRA" POREČ.

Klasa: 320-11/96-1/54
Urbroj: 525-02-96-01
Zagreb, 2. siječnja 1997.

Ministar
poljoprivrede i šumarstva
**mr. Zlatko Dominiković,** v. r.

Ostalo, NN 4/1997-64
## Odluka o davanju suglasnosti za osnivanje Generalnog konzulata Republike Turske u Republici Hrvatskoj, sa sjedištem u Rijeci

### NN 5/1997 (17.1.1997.), Odluka o davanju suglasnosti za osnivanje Generalnog konzulata Republike Turske u Republici Hrvatskoj, sa sjedištem u Rijeci

# **VLADA REPUBLIKE HRVATSKE**

Na temelju članka 4. stavka 1. i 2. Bečke konvencije o konzularnim odnosima
od 24. travnja 1963. godine (Službeni list - Međunarodni ugovori, broj
5/66) i članka 3. stavka 1. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92, 55/92 i 29/94), Vlada
Republike Hrvatske je na sjednici održanoj 15. siječnja 1997. godine donijela

## **ODLUKU**

### **O DAVANJU SUGLASNOSTI ZA OSNIVANJE GENERALNOG KONZULATA REPUBLIKE TURSKE U REPUBLICI HRVATSKOJ, SA SJEDIŠTEM U RIJECI**

I.

Daje se suglasnost za osnivanje Generalnog konzulata Republike Turske
u Republici Hrvatskoj, sa sjedištem u Rijeci, na čelu s počasnim generalnim
konzulom i konzularnim područjem koje obuhvaća Županiju istarsku i Županiju
primorsko-goransku.

II.

Ova Odluka stupa na snagu danom donošenja.

Klasa: 018-07/96-01/16
Urbroj: 5030114-97-1
Zagreb, 15. siječnja 1997.

Predsjednik
**mr. Zlatko Mateša,** v. r.

Odluka, NN 5/1997-66
## Rješenje o imenovanju Marijana Križića zamjenikom ravnatelja Državnog zavoda za zaštitu obitelji, materinstva i mladeži

### NN 5/1997 (17.1.1997.), Rješenje o imenovanju Marijana Križića zamjenikom ravnatelja Državnog zavoda za zaštitu obitelji, materinstva i mladeži

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine" br. 41/90, 8/91, 14/91, 53A/91, 9/92, 55/92 i 29/94) i članka
48. stavka 2. Zakona o sustavu državne uprave ("Narodne novine",
broj 75/93), Vlada Republike Hrvatske je na sjednici održanoj 15. siječnja
1997. godine donijela

## **RJEŠENJE**

### **O IMENOVANJU ZAMJENIKA RAVNATELJA DRŽAVNOG ZAVODA ZA ZAŠTITU OBITELJI, MATERINSTVA I MLADEŽI**

Imenuje se MARIJAN KRIŽIĆ zamjenikom ravnatelja Državnog zavoda za zaštitu
obitelji, materinstva i mladeži.

Klasa: 080-02/97-01/01
Urbroj: 50304/2-97-01
Zagreb, 15. siječnja 1997.

Predsjednik
**mr. Zlatko Mateša,** v. r.

Rješenje, NN 5/1997-67
## Rješenje o imenovanju Tomislava Družaka predsjednikom Hrvatskog fonda za privatizaciju

### NN 5/1997 (17.1.1997.), Rješenje o imenovanju Tomislava Družaka predsjednikom Hrvatskog fonda za privatizaciju

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
9. stavka 3. Zakona o Hrvatskom fondu za privatizaciju ("Narodne novine",
br. 84/92, 70/93, 76/93, 52/94 i 87/96), Vlada Republike Hrvatske je na
sjednici održanoj 15. siječnja 1997. godine donijela

## **RJEŠENJE**

### **O IMENOVANJU PREDSJEDNIKA HRVATSKOG FONDA ZA PRIVATIZACIJU**

Imenuje se TOMISLAV DRUŽAK predsjednikom Hrvatskog fonda za privatizaciju.

Klasa: 080-02/97-01/02
Urbroj: 50304/2-97-01
Zagreb, 15. siječnja 1997.

Predsjednik
**mr. Zlatko Mateša,** v. r.

Rješenje, NN 5/1997-68
## Rješenje o razrješenju Petra Pašića dužnosti povjerenika Vlade Republike Hrvatske za općine Kistanje, Ervenik, Orlić i Civljane

### NN 5/1997 (17.1.1997.), Rješenje o razrješenju Petra Pašića dužnosti povjerenika Vlade Republike Hrvatske za općine Kistanje, Ervenik, Orlić i Civljane

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), Vlada
Republike Hrvatske je na sjednici održanoj 15. siječnja 1997. godine donijela

## **RJEŠENJE**

### **O RAZRJEŠENJU POVJERENIKA VLADE REPUBLIKE HRVATSKE ZA OPĆINE KISTANJE, ERVENIK, ORLIĆ I CIVLJANE**

Razrješuje se PETAR PAŠIĆ dužnosti povjerenika Vlade Republike Hrvatske
za općine Kistanje, Ervenik, Orlić i Civljane.

Klasa: 080-02/97-02/02
Urbroj: 50304/2-97-01
Zagreb, 15. siječnja 1997.

Predsjednik
**mr. Zlatko Mateša,** v. r.

Rješenje, NN 5/1997-69
## Rješenje o imenovanju Zvonimira Puljića povjerenikom Vlade Republike Hrvatske za općine Kistanje, Ervenik i Orlić

### NN 5/1997 (17.1.1997.), Rješenje o imenovanju Zvonimira Puljića povjerenikom Vlade Republike Hrvatske za općine Kistanje, Ervenik i Orlić

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), Vlada
Republike Hrvatske je na sjednici održanoj 15. siječnja 1997. godine donijela

## **RJEŠENJE**

### **O IMENOVANJU POVJERENIKA VLADE REPUBLIKE HRVATSKE ZA OPĆINE KISTANJE, ERVENIK I ORLIĆ**

Imenuje se ZVONIMIR PULJIĆ povjerenikom Vlade Republike Hrvatske za
općine Kistanje, Ervenik i Orlić.

Klasa: 080-02/97-01/03
Urbroj: 50304/2-97-01
Zagreb, 15. siječnja 1997.

Predsjednik
**mr. Zlatko Mateša,** v. r.

Rješenje, NN 5/1997-70
## Rješenje o imenovanju Cvitka Teskere povjerenikom Vlade Republike Hrvatske u Općini Civljani

### NN 5/1997 (17.1.1997.), Rješenje o imenovanju Cvitka Teskere povjerenikom Vlade Republike Hrvatske u Općini Civljani

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine"), br. 41/90, 8/91,14/91, 53A/91, 9/92, 55/92 i 29/94), Vlada
Republike Hrvatske je na sjednici održanoj 15. siječnja 1997. godine donijela

## **RJEŠENJE**

### **O IMENOVANJU POVJERENIKA VLADE REPUBLIKE HRVATSKE U OPĆINI CIVLJANI**

Imenuje se CVITKO TESKARA povjerenikom Vlade Republike Hrvatske u Općini
Civljani.

Klasa: 080-02/97-01/04
Urbroj: 50304/2-97-01
Zagreb, 15. siječnja 1997.

Predsjednik **mr. Zlatko Mateša**, v. r.

Rješenje, NN 5/1997-71
## Rješenje o razrješenju mr. Zorana Anušića dužnosti člana Upravnog odbora poduzeća ŻHrvatske cesteŽ

### NN 5/1997 (17.1.1997.), Rješenje o razrješenju mr. Zorana Anušića dužnosti člana Upravnog odbora poduzeća ŻHrvatske cesteŽ

# **VLADA REPUBLIKE HRVATSKE**

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
13. stavka 2. Zakona o cestama ("Narodne novine", br. 56/91 -
pročišćeni tekst, 61/91, 26/93, 109/93, 52/94 i 48/96), Vlada Republike
Hrvatske je na sjednici održanoj 15. siječnja 1997. godine donijela

## **RJEŠENJE**

### **O RAZRJEŠENJU ČLANA UPRAVNOG ODBORA PODUZEĆA "HRVATSKE CESTE"**

Razrješuje se mr. ZORAN ANUŠIĆ dužnosti člana Upravnog odbora poduzeća
"Hrvatske ceste", na osobni zahtjev.

Klasa: 080-02/97-02/04
Urbroj: 50304/2-97-01
Zagreb, 15. siječnja 1997.

Predsjednik **mr. Zlatko Mateša,** v. r.

Rješenje, NN 5/1997-72
## Rješenje o razrješenju mr. Zorana Anušića dužnosti člana Upravnog vijeća Hrvatskog zavoda za transfuzijsku medicinu, Zagreb

### NN 5/1997 (17.1.1997.), Rješenje o razrješenju mr. Zorana Anušića dužnosti člana Upravnog vijeća Hrvatskog zavoda za transfuzijsku medicinu, Zagreb

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
47. stavka 4. Zakona o zdravstvenoj zaštiti ("Narodne novine",
br. 75/93, 11/94 i 55/96), Vlada Republike Hrvatske je na sjednici održanoj
15. siječnja 1997. godine donijela

## **RJEŠENJE**

### **O RAZRJEŠENJU ČLANA UPRAVNOG VIJEĆA HRVATSKOG ZAVODA ZA TRANSFUZIJSKU MEDICINU, ZAGREB**

Razrješuje se mr. ZORAN ANUŠIĆ dužnosti člana Upravnog vijeća Hrvatskog
zavoda za transfuzijsku medicinu, Zagreb, na osobni zahtjev.

Klasa: 080-02/97-02/05
Urbroj: 50304/2-97-01
Zagreb, 15. siječnja 1997.

Predsjednik **mr. Zlatko Mateša,** v. r.

Rješenje, NN 5/1997-73
## Rješenje o imenovanju predsjednika i članova Komisije za ustanovljenje služnosti plodouživanja na poljoprivrednom zemljištu u vlasništvu Republike Hrvatske za Županiju Požeško-slavonsku

### NN 5/1997 (17.1.1997.), Rješenje o imenovanju predsjednika i članova Komisije za ustanovljenje služnosti plodouživanja na poljoprivrednom zemljištu u vlasništvu Republike Hrvatske za Županiju Požeško-slavonsku

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), članka
39. stavka 3. Zakona o poljoprivrednom zemljištu ("Narodne novine,"
br. 54/94 - pročišćeni tekst i 48/95) i članka 10. stavka 2. Uredbe o mjerilima
i postupku osnivanja služnosti plodouživanja ("Narodne novine",
broj 61/96), Vlada Republike Hrvatske je na sjednici održanoj 15. siječnja
1997. godine donijela

## **RJEŠENJE**

### **O IMENOVANJU PREDSJEDNIKA I ČLANOVA KOMISIJE ZA USTANOVLJENJE SLUŽNOSTI PLODOUŽIVANJA NA POLJOPRIVREDNOM ZEMLJIŠTU U VLASNIŠTVU REPUBLIKE HRVATSKE ZA ŽUPANIJU POŽEŠKO-SLAVONSKU**

1. Imenuje se DAMIR BUTURAC predsjednikom Komisije za ustanovljenje
služnosti plodouživanja na poljoprivrednom zemljištu u vlasništvu Republike
Hrvatske za Županiju Požeško-Slavonsku.

2. Za članove Komisije za ustanovljenje služnosti plodouživanja na poljoprivrednom
zemljištu u vlasništvu Republike Hrvatske za Županiju Požeško-Slavonsku,
imenuju se:

- MIROSLAV CRNJAC

- RUŽICA ALABER

- IVAN HAN

- PETAR NEKIĆ

Klasa: 080-02/96-05/96
Urbroj: 50304/2-97-01
Zagreb, 15. siječnja 1997.

Predsjednik
**mr. Zlatko Mateša,** v. r.

Rješenje, NN 5/1997-74
## Rješenje o imenovanju predsjednika i članova Komisije za ratne zločine

### NN 5/1997 (17.1.1997.), Rješenje o imenovanju predsjednika i članova Komisije za ratne zločine

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i točke
III. Odluke o osnivanju Komisije za ratne zločine ("Narodne novine",
broj 103/96), Vlada Republike Hrvatske je na sjednici održanoj 5. prosinca
1996. godine donijela

## **RJEŠENJE**

### **O IMENOVANJU PREDSJEDNIKA I ČLANOVA KOMISIJE ZA RATNE ZLOČINE**

I. Imenuje se prof. dr. ŽELJKO HORVATIĆ predsjednikom Komisije za ratne
zločine.

II. Za članove Komisije za ratne zločine imenuju se:

- prof. dr. BUDISLAV VUKAS

- prof. dr. BERISLAV PAVIŠIĆ

- TOMISLAV PENIĆ

- LIDIJA LUKINA KARAJKOVIĆ

- dr. NENAD JAVORNIK

- bojnik IVICA GRUJIĆ

- ŽELJKO SAČIĆ

- dr. DAVOR STRINOVIĆ

- ROBERT KRALJ

- DUBRAVKA PLEJIĆ MARKOVIĆ

Klasa: 080-02/96-05/88
Urbroj: 50304/2-96-01
Zagreb, 5. prosinca 1996.

Predsjednik
**mr. Zlatko Mateša,** v. r.

Rješenje, NN 5/1997-75
## Pravilnik o zaštitarskoj iskaznici

### NN 5/1997 (17.1.1997.), Pravilnik o zaštitarskoj iskaznici

# MINISTARSTVO UNUTARNJIH POSLOVA

Na temelju članka 82. stavka 1. podstavka 9. i 11. Zakona o zaštiti
osoba i imovine ("Narodne novine" broj 83/96.) ministar unutarnjih poslova
donosi

## **PRAVILNIK**

### **O ZAŠTITARSKOJ ISKAZNICI**

Članak 1.

Zaštitarska iskaznica (u daljnjem tekstu: iskaznica) je pravokutnog
oblika, izmjere 85 mm x 55 mm, izrađena na kartonskoj podlozi žute boje
na kojoj je utisnut grb Republike Hrvatske u svjetlijoj boji, presvučena
plastičnim materijalom.

Prednja strana predloška sadrži:

- u gornjem desnom dijelu iskaznice nalazi se grb Republike Hrvatske,
tiskan u izvornim bojama;

- ispod grba Republike Hrvatske ispisan je tekst "Republika Hrvatska";

- ispod teksta iz podstavka 2. ovoga stavka ispisan je tekst "Zaštitarska
iskaznica";

- ispod teksta iz prethodnog podstavka 3. ovoga stavka upisano je osobno
ime i JMBG nositelja iskaznice;

- u gornjem lijevom kutu iskaznice naznačeno je mjesto za sliku, izmjere
25 mm x 32 mm;

- ispod mjesta za sliku otiskan je serijski broj iskaznice.

Stražnja strana predloška iskaznice sadrži: nadnevak izdavanja, mjesto
za pečat i mjesto za potpis ovlaštene osobe.

Na stražnjoj strani iskaznice čuvara otiskane su i propisane ovlasti
u obavljanju poslova tjelesne zaštite.

Predložak iskaznice s odgovarajućim sadržajem tiskan je uz ovaj Pravilnik
i njegov je sastavni dio.

Članak 2.

Zahtjev za izdavanje iskaznice podnosi se policijskoj upravi, nadležnoj
prema mjestu prebivališta podnositelja zahtjeva (u daljnjem tekstu: nadležno
tijelo).

Uz zahtjev iz stavka 1. ovoga članka prilaže se:

- potvrda o radnom odnosu, u smislu članka 22. Zakona o zaštiti osoba
i imovine;

- preslika rješenja kojim se izdaje ovlast za obavljanje poslova zaštitara

- dvije slike izmjere 25 mm x 32 mm;

- dokaz o uplaćenoj upravnoj pristojbi;

- dokaz o uplaćenoj cijeni predloška zaštitarske iskaznice.

Članak 3.

Nadležno tijelo vodi upisnik o izdanim, oduzetim, nestalim, zamijenjenim
i vraćenim iskaznicama.

Upisnik se vodi ručno i na sustavu za elektronsku obradu podataka.

Upisnik iz stavka 1. sadrži:

- ime, prezime i JMBG osobe kojoj je iskaznica izdana;

- serijski broj iskaznice;

- nadnevak izdavanja;

- odjeljak za napomene.

Članak 4.

Dotrajalu i oštećenu iskaznicu zaštitar je dužan zamijeniti.

Članak 5.

U slučaju nestanka iskaznice zaštitar je dužan o tome bez odgode izvijestiti
nadležno tijelo.

Nova iskaznica izdat će se nakon što je izgubljena ili na drugi način
nestala iskaznica oglašena nevažećom u "Narodnim novinama".

Članak 6.

Ovaj Pravilnik stupa na snagu osmoga dana od dana objave u "Narodnim
novinama".

Broj: 511-01-64-39212/1-96.
Zagreb, 18. prosinca 1996.

Ministar
**Ivan Penić,** v. r.

![](dodatni/368150.gif)

Pravilnik, NN 5/1997-78
## Naredba o utvrđivanju mjesečnh iznosa osobne invalidnine i drugih mjesečnih novčanih primanja, osnovice za određivanje opskrbnine i cenzusa novčanih prihoda od 1

### NN 5/1997 (17.1.1997.), Naredba o utvrđivanju mjesečnh iznosa osobne invalidnine i drugih mjesečnih novčanih primanja, osnovice za određivanje opskrbnine i cenzusa novčanih prihoda od 1

# **MINISTARSTVO OBRANE**

Na temelju članka 60. stavka 3. Zakona o pravima hrvatskih branitelja
iz Domovinskog rata i članova njihovih obitelji ("Narodne novine", 108/96)
ministar obrane donosi

## **NAREDBU**

### **O UTVRĐIVANJU MJESEČNIH IZNOSA OSOBNE INVALIDNINE I DRUGIH MJESEČNIH NOVČANIH PRIMANJA, OSNOVICE ZA ODREĐIVANJE OPSKRBNINE I CENZUSA NOVČANIH PRIHODA OD 1. SIJEČNJA 1996. GODINE**

1. Mjesečni iznosi osobne invalidnine, dodatka za njegu i pomoć druge
osobe, ortopedskog dodatka, obiteljske invalidnine, uvećane obiteljske
invalidnine i dodatka za pomoć u kući te iznos osnovice za određivanje
opskrbnine i iznos cenzusa novčanih prihoda utvrđuje se od 1. siječnja
1996. prema visini prosječne mjesečne plaće svih zaposlenih u Republici
Hrvatskoj u 1995. godini tako da iznose:

kn

1) osobna invalidnina invalida I. grupe od koje se

određuju i iznosi osobne invalidnine invalida

II. do X. grupe 2.908,80

2) dodatak za njegu i pomoć druge osobe:

- za I. stupanj 2.908,80

- za II. stupanj 1.919,81

3) ortopedski dodatak:

- za I. stupanj 843,55

- za II. stupanj 639,94

- za III. stupanj 407,23

- za IV. stupanj 203,62

4) obiteljska invalidnina:

- za jednog korisnika prema članku 53. stavku 2.
Zakona 1.163,52

5) uvećana obiteljska invalidnina prema članku 54.

stavak 3. Zakona 1.003,54

6) osnovica za određivanje opskrbnine članak 58.

stavak 3. Zakona 999,00

7) dodatak za pripomoć u kući članak 59. stavak 2.

Zakona 818,10

8) cenzus novčanih prihoda za 1996. 545,40

2. Ova naredba stupa na snagu danom objave u "Narodnim novinama" a primjenjuje
se od 1. siječnja 1997.

Urbroj: 512-01-97-9 Zagreb, 14. siječnja 1997.

Ministar obrane

Gojko Šušak, v. r.

Naredba, NN 5/1997-79
## Naredba o razvrstaju luka otvorenih za javni promet na području Županije primorsko-goranske

### NN 5/1997 (17.1.1997.), Naredba o razvrstaju luka otvorenih za javni promet na području Županije primorsko-goranske

# MINISTARSTVO POMORSTVA, PROMETA I VEZA

Temeljem članka 7. stavak 1. Zakona o morskim lukama ("Narodne novine",
br. 108/95) u svezi s Odlukom o mjerilima za razvrstaj luka otvorenih za
javni promet ("Narodne novine", br. 31/96), ministar pomorstva, prometa
i veza, donosi

## **NAREDBU**

### **O RAZVRSTAJU LUKA OTVORENIH ZA JAVNI PROMET NA PODRUČJU ŽUPANIJE PRIMORSKO-GORANSKE**

I.

Prema veličini i značaju za Republiku Hrvatsku luke otvorene za javni
promet razvrstavaju se u:

1. Luke od osobitog (međunarodnog) gospodarskog značaja za Republiku
Hrvatsku:

1) luka Rijeka

2. Luke županijskog značaja:

1) luka Mali Lošinj - putnička luka

2) luka Merag - putnička luka

3) luka Mišnjak - putnička luka

4) luka Porozina - putnička luka

5) luka Valbiska - putnička luka

3. Luke lokalnog značaja:

 1) luka Bakar

 2) luka Bakarac

 3) luka Baldarka

 4) luka Baška

 5) luka Beli

 6) luka Cres

 7) luka Crikvenica

 8) luka Čikat

 9) luka Črišnjeva

10) luka Glavotok

11) luka Goli otok - Tetina

12) luka Goli otok - Melna

13) luka Ika

14) luka Ilovik

15) luka Jadranovo

16) luka Jadrišćica

17) luka Klenovica

18) luka Klimno

19) luka Kraljevica

20) luka Krk

21) luka Lopar

22) luka Lovran

23) luka Malinska

24) luka Martinšćica

25) luka Medveja

26) luka Mošćenička Draga

27) luka Nerezine

28) luka Novi Vinodolski

29) luka Njivice

30) luka Omišalj

31) luka Opatija

32) luka Osor

33) luka Porto Teplo

34) luka Pudarica

35) luka Punat

36) luka Rab

37) luka Rovenska

38) luka Selce

39) luka Srakane Vele

40) luka Susak

41) luka Stara Baška

42) luka Sv. Grgur

43) luka Sv. Martin

44) luka Šilo

45)  luka Unije

46) luka Valun

47) luka Veli Lošinj

48) luka Volosko

49) luka Voz

50) luka Vrbnik

II.

Ova Naredba stupa na snagu danom objave u "Narodnim novinama".

Klasa: 011-01/96-02/87
Urbroj: 530-01-97-2 NP
Zagreb, 3. siječnja 1997.

Ministar
**mr. Željko Lužavec,** v. r.

Naredba, NN 5/1997-80
## Naredba o razvrstaju luka otvorenih za javni promet na području Županije ličko-senjske

### NN 5/1997 (17.1.1997.), Naredba o razvrstaju luka otvorenih za javni promet na području Županije ličko-senjske

# **MINISTARSTVO POMORSTVA, PROMETA I VEZA**

Temeljem članka 7. stavak 1. Zakona o morskim lukama ("Narodne novine",
br. 108/95) u svezi s Odlukom o mjerilima za razvrstaj luka otvorenih za
javni promet ("Narodne novine", br. 31/96), ministar pomorstva, prometa
i veza, donosi

## **NAREDBU**

### **O RAZVRSTAJU LUKA OTVORENIH ZA JAVNI PROMET NA PODRUČJU ŽUPANIJE LIČKO-SENJSKE**

I.

Prema veličini i značaju za Republiku Hrvatsku luke otvorene za javni
promet razvrstavaju se u:

1. Luke županijskog značaja:

1) luka Prizna

2) luka Žigljen

3) luka Jablanac

4) luka Senj

5) luka Novalja

6) luka Pag

7)  luka Karlobag

8) luka Drijanda

9) luka Fortica

2. Luke lokalnog značaja:

 1) luka Sveti Juraj

 2) luka Donja Klada

 3) luka Starigrad

 4) luka Lukovo

 5) luka Stinica

 6) luka Karlobag - teretna luka

 7) luka Porat

 8) luka Stara Novalja

 9) luka Metajna

10) luka Tovarnele

11) luka Jakišnica

12) luka Mandre

13) luka Šimuni

14) luka Povljana

15) luka Dinjiška

16) luka Miškovići

17) luka Cesarica

18) luka Barić Draga

19) luka Košljun

20) luka Vlašići

21) luka Smokvica

II.

Ova Naredba stupa na snagu danom objave u "Narodnim novinama".

Klasa: 011-01/96-02/24
Urbroj: 530-01-97-11 NP
Zagreb, 3. siječnja 1997.

Ministar
**mr. Željko Lužavec,** v. r.

Naredba, NN 5/1997-81
## Odluka o izboru dopredsjednika Ustavnog suda Republike Hrvatske broj Su-21-1 od 14

### NN 5/1997 (17.1.1997.), Odluka o izboru dopredsjednika Ustavnog suda Republike Hrvatske broj Su-21-1 od 14

# **USTAVNI SUD REPUBLIKE HRVATSKE**

Na temelju članka 1. Ustavnog zakona o Ustavnom sudu Republike Hrvatske
("Narodne novine", br. 13/91), te članka 4. stavka 1. alineja 6. Poslovnika
Ustavnog suda Republike Hrvatske ("Narodne novine", br. 29/94) Ustavni
sud Republike Hrvatske u sastavu predsjednik Suda Jadranko Crnić, te suci
Zdravko Bartovčak, dr. Velimir Belajec, dr. Nikola Filipović, Ante Jelavić
Mitrović, mr. Vojislav Kučeković, Jurica Malčić, mr. Hrvoje Momčinović,
Ivan Marijan Severinac, Milan Vuković i Mladen Žuvela, na sjednici održanoj
14. siječnja 1997. godine, donio je

## **ODLUKU**

### **O IZBORU DOPREDSJEDNIKA USTAVNOG SUDA REPUBLIKE HRVATSKE**

I.

Za dopredsjednike Ustavnog suda Republike Hrvatske ponovno izabiru se
suci Ustavnog suda Republike Hrvatske Zdravko Bartovčak i dr. Velimir Belajec.

II.

Mandat dopredsjednika Ustavnog suda Republike Hrvatske traje jednu godinu,
a započinje teći od dana 17. siječnja 1997. godine.

III.

Ova odluka objavit će se u "Narodnim novinama".

Broj: Su-21/1997-1
Zagreb, 14. siječnja 1997.

Predsjednik
**Jadranko Crnić,** v. r.

Odluka, NN 5/1997-82
## Odluka o odlikovanju Redom Ante Starčevića

### NN 6/1997 (22.1.1997.), Odluka o odlikovanju Redom Ante Starčevića

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne
novine" broj 20/95.), donosim

## **ODLUKU**

kojom se odlikuje

za doprinos i promicanje hrvatske državne politike u izgradnji suverene
hrvatske države.

**REDOM ANTE STARČEVIĆA**

DR. MILE CVITANA BORAS

Broj: 01-051-97-11-1/1
Zagreb, 13. siječnja 1997.

Predsjednik
Republike Hrvatske
**dr. Franjo Tuđman,** v. r.

---

[![](dodaci/1997/TipkaPočStr.GIF)](http://www.nn.hr/Narodne.htm)
[![](dodaci/1997/TSluzGl.GIF)](http://www.nn.hr/Glasilo/index.htm)
[![](dodaci/1997/TPretra.GIF)](http://www.nn.hr/search/iaquery.exe)
![](dodaci/1997/../../TElPosta.GIF)

Odluka, NN 6/1997-85
## Uredba o prestanku važenja Uredbe o podmirivanju dospjelih neizmirenih obveza prema inozemnim kreditorima ("Narodne novine", br. 25/96

### NN 6/1997 (22.1.1997.), Uredba o prestanku važenja Uredbe o podmirivanju dospjelih neizmirenih obveza prema inozemnim kreditorima ("Narodne novine", br. 25/96

# **VLADA REPUBLIKE HRVATSKE**

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Sabora
Republike Hrvatske ("Narodne novine", broj 90/96), Vlada Republike Hrvatske
je na sjednici održanoj 17. siječnja 1997. godine donijela

## **UREDBU**

### **O PRESTANKU VAŽENJA UREDBE O PODMIRIVANJU DOSPJELIH NEIZMIRENIH OBVEZA PREMA INOZEMNIM KREDITORIMA ("NARODNE NOVINE", BROJ 25/96)**

Članak 1.

Kako su odgovarajućim sporazumima s inozemnim vjerovnicima (Pariški
klub, Londonski klub) i zakonima uređeni unutarnji odnosi hrvatskih dužnika
i Republike Hrvatske u podmirivanju obveza prema inozemnim vjerovnicima,
ovom Uredbom utvrđuje se prestanak važenja Uredbe o podmirivanju dospjelih
neizmirenih obveza prema inozemnim kreditorima ("Narodne novine", broj
25/96).

Članak 2.

Devizna sredstva deponirana na računima kod Narodne banke Hrvatske do
datuma prestanka važenja Uredbe iz članka 1. ove Uredbe preuzima Ministarstvo
financija. Pripadajuću kamatu hrvatskim dužnicima koji su deponirali sredstva
isplatit će Narodna banka Hrvatske u roku 30 dana od dana stupanja na snagu
ove Uredbe.

Članak 3.

Za iznos izvršenih deponiranja hrvatskim dužnicima smanjuje se iznos
na koji će izdati jamstva za obveze prema Republici Hrvatskoj sukladno
članku 14. Zakona o preuzimanju dijela duga po Novom financijskom sporazumu
iz 1988. godine, te o izdavanju obveznica Republike Hrvatske radi zamjene
tog duga ("Narodne novine", broj 87/96).

Članak 4.

Ministarstvo financija upotrijebit će ostatak preuzetih deviznih sredstava
za plaćanje obveza otplate dijela duga hrvatskih dužnika preuzetog Zakonom
o načinu i uvjetima podmirivanja obveza po kreditima i drugim poslovima
iz sporazuma s vladama članicama Pariškog kluba ("Narodne novine", broj
34/96).

Članak 5.

Ova Uredba stupa na snagu danom objave u "Narodnim novinama".

Klasa: 400-01/96-01/01
Urbroj: 5030105-96-2
Zagreb, 17. siječnja 1997.

Predsjednik
**mr. Zlatko Mateša,** v. r.

Uredba, NN 6/1997-86
## Uredba o izmjeni Uredbe o mjerilima i postupku osnivanja služnosti plodouživanja

### NN 6/1997 (22.1.1997.), Uredba o izmjeni Uredbe o mjerilima i postupku osnivanja služnosti plodouživanja

# VLADA REPUBLIKE HRVATSKE

Na temelju članka 39. stavka 4. Zakona o poljoprivrednom zemljištu ("Narodne
novine", br. 54/94 - pročišćeni tekst i 48/95), na prijedlog Ministarstva
rada i socijalne skrbi i Ministarstva obrane, Vlada Republike Hrvatske
je na sjednici održanoj 17. siječnja 1997. godine donijela

## **UREDBU**

### **O IZMJENI UREDBE O MJERILIMA I POSTUPKU OSNIVANJA SLUŽNOSTI PLODOUŽIVANJA**

Članak 1.

U Uredbi o mjerilima i postupku osnivanja služnosti plodouživanja ("Narodne
novine", broj 61/96) u članku 4. alineja 4. mijenja se i glasi:

- "kućanstvo koje nema u vlasništvu obradivo poljoprivredno zemljište
u površini većoj od 3 ha."

Članak 2.

Ova Uredba stupa na snagu osmog dana od dana objave u "Narodnim novinama".

Klasa: 320-02/95-01/01
Urbroj: 5030109-97-2
Zagreb, 17. siječnja 1997.

Predsjednik
**mr. Zlatko Mateša,** v. r.

Uredba, NN 6/1997-88
## Odluka o računanju vremena u 1997. godini

### NN 6/1997 (22.1.1997.), Odluka o računanju vremena u 1997. godini

# VLADA REPUBLIKE HRVATSKE

Na temelju članka 2. stavak 3. Zakona o računanju vremena ("Narodne
novine", br. 27/93 i 33/96), Vlada Republike Hrvatske je na sjednici održanoj
17. siječnja 1997. godine donijela

## **ODLUKU**

### **O RAČUNANJU VREMENA U 1997. GODINI**

I.

Ljetno računanje vremena u 1997. godini počinje 30. ožujka 1997. godine
u 2 h 00 min i 00 sek, tako što se pomicanjem za jedan sat unaprijed, vrijeme
u 2 h 00 min i 00 sek računa kao 3 h 00 min i 00 sek.

II.

Ljetno računanje vremena u 1997. godini završava 26. listopada 1997.
godine u 3 h 00 min i 00 sek, tako što se pomicanjem za jedan sat unatrag
vrijeme u 3 h 00 min i 00 sek računa kao 2 h 00 min i 00 sek.

III.

Sat koji se 26. listopada 1997. godine zbog pomicanja za jedan sat unatrag
pojavljuje dva puta između 2 h 00 min i 00 sek i 3 h 00 min i 00 sek, označava
se prvi put kao sat 2A, a drugi put kao sat 2B.

IV.

Ova Odluka stupa na snagu osmoga dana od dana objave u "Narodnim novinama".

Klasa: 960-02/97-01/01
Urbroj: 5030109-97-2
Zagreb, 17. siječnja 1997.

Predsjednik
**mr. Zlatko Mateša,** v. r.

Odluka, NN 6/1997-89
## Odluka o izmjenama i dopunama Odluke o utvrđivanju plaće predsjednika Vlade Republike Hrvatske, potpredsjednika Vlade Republike Hrvatske, dužnosnika Republike Hrvatske i drugih dužnosnika koje imenuje

### NN 6/1997 (22.1.1997.), Odluka o izmjenama i dopunama Odluke o utvrđivanju plaće predsjednika Vlade Republike Hrvatske, potpredsjednika Vlade Republike Hrvatske, dužnosnika Republike Hrvatske i drugih dužnosnika koje imenuje

# VLADA REPUBLIKE HRVATSKE

Na temelju članka 4. Zakona o utvrđivanju plaće i drugih primanja dužnosnika
("Narodne novine", br. 60/92, 75/92 i 58/93) Vlada Republike Hrvatske je
na sjednici održanoj 15. siječnja 1997. godine, donijela

## **ODLUKU**

### **O IZMJENAMA I DOPUNAMA ODLUKE O UTVRĐIVANJU PLAĆE PREDSJEDNIKA VLADE REPUBLIKE HRVATSKE, POTPREDSJEDNIKA VLADE REPUBLIKE HRVATSKE, DUŽNOSNIKA REPUBLIKE HRVATSKE I DRUGIH DUŽNOSNIKA KOJE IMENUJE I RAZRJEŠAVA VLADA REPUBLIKE HRVATSKE**

I.

U točki I. Odluke o utvrđivanju plaće predsjednika Vlade Republike Hrvatske,
potpredsjednika Vlade Republike Hrvatske, dužnosnika Republike Hrvatske
i drugih dužnosnika koje imenuje i razrješava Vlada Republike Hrvatske
("Narodne novine", broj 90/94), briše se podtočka 16.

II.

U točki II. dodaje se novi stavak 3. koji glasi:

"Iznos plaća utvrđen u skladu sa stavkom 2. ove točke povećava se za
0,5% za svaku navršenu godinu radnog staža, a najviše do 20%."

Dosadašnji stavak 3. postaje stavak 4.

III.

Ova Odluka stupa na snagu danom objave u "Narodnim novinama", a primjenjuje
se od 1. siječnja 1997. godine.

Klasa: 120-02/94-01/16
Urbroj: 5030107-97-2
Zagreb, 15. siječnja 1997.

Predsjednik
**mr. Zlatko Mateša,** v. r.

Odluka, NN 6/1997-90